Rautateiden verkkoselostus 2018

Neste Oyj, Haminan terminaali

Sisällys

[1 Yleistä 3](#_Toc468712941)

[1.1 Oikeudellinen merkitys 3](#_Toc468712942)

[1.2 Vastuut ja yhteystiedot 3](#_Toc468712943)

[2 Rataverkolle pääsyn edellytykset 3](#_Toc468712944)

[2.1 Liikennöintiä koskevat määräykset ja ohjeet 4](#_Toc468712945)

[3 Rataverkko 4](#_Toc468712946)

[3.1 Rataverkon kuvaus 4](#_Toc468712947)

[3.2 Liikenteenohjaus 4](#_Toc468712948)

[3.3 Liitännät muihin raiteiden omistajiin 5](#_Toc468712949)

[3.4 Vaaralliset aineet 5](#_Toc468712950)

[4 Ratakapasiteetin jakaminen 5](#_Toc468712951)

[5 Rataverkolla tarjottavat palvelut 5](#_Toc468712952)

[6 Ratamaksu 5](#_Toc468712953)

# Yleistä

Tässä verkkoselostuksessa kuvataan Neste Oyj:n Haminan terminaalin rataverkolle pääsyn edellytykset, rataverkko, ratakapasiteetin jakamismenettely, rautatieyrityksille tarjottavat palvelut ja ratamaksun määräytymisperusteet. Verkkoselostus julkaistaan aikataulukausittain ratakapasiteetin hakijoita varten. Tämä verkkoselostus on tarkoitettu aikataulukaudelle 11.12.2017 – 9.12.2018.

Rautatieyritykset voivat hakea ratakapasiteettia kotimaiseen tavaraliikenteeseen, Euroopan talousalueen sisäiseen kansainväliseen liikenteeseen yhdysliikenteeseen Suomen ja Venäjän välillä.

Rataverkolla on noudatettava Liikenteen turvallisuusviraston määräyksiä. Tiedot Liikenteen turvallisuusviraston voimassa olevista määräyksistä ovat saatavissa Finlexin verkkosivuilta osoitteessa <http://www.finlex.fi> sekä Liikenteen turvallisuusviraston Internet-sivuilta <http://www.trafi.fi>.

## Oikeudellinen merkitys

Tämä verkkoselostus ei ole Neste Oyj:n Haminan terminaalin antama määräys, vaan se on informatiivinen dokumentti. Verkkoselostuksessa julkaistut tiedot eivät vaikuta Neste Oyj:n Haminan terminaalin antamiin ohjeisiin tai Liikenteen turvallisuusviraston antamiin määräyksiin.

## Vastuut ja yhteystiedot

Vastuuhenkilöt: Elina Herrala 050 458 6007

Johtaja, Satamat ja terminaalit

Yhteyshenkilöt: Meri Arvilommi 050 458 1501

Heikki Tegelberg 050 458 3303

Rautatiekuljetusten turvallisuusneuvonantajat

# Rataverkolle pääsyn edellytykset

Rataverkolle pääsyn edellytykset kuvataan rautatielaissa (304/2011) ja Valtioneuvoston

asetuksessa rautatieliikenteen aikataulukaudesta ja ratakapasiteetin jakamisesta (1490/2015).

Yleiset rataverkolle pääsyn edellytykset:

1. Rautatieyrityksellä tai rautatieyritysten kansainvälisellä yhteenliittymällä tulee olla rautatielain mukainen liikenne- ja viestintäministeriön myöntämä tai vastaava Euroopan talousalueella myönnetty rautatieyrityksen toimilupa.
2. Rautatieliikenteen harjoittajalla on oltava rautatielain mukainen Liikenteen turvallisuusviraston myöntämä tai hyväksymä turvallisuustodistus, joka kattaa kaikki ne rautatiereitit, joilla liikennettä aiotaan harjoittaa.
3. Rautatieliikenteen harjoittajalle on myönnetty ratakapasiteettia aiottua liikennettä varten.
4. Rautatieliikenteen harjoittaja on tehnyt Neste Oyj:n kanssa sopimuksen rataverkon käytöstä.
5. Rautatielain ja sen nojalla säädetyt tai määrätyt rautatieliikenteen harjoittamisen edellytykset täyttyvät muutoin.

## Liikennöintiä koskevat määräykset ja ohjeet

Liikenteen turvallisuusvirasto on myöntänyt Neste Oyj:~~l~~le turvallisuusluvan, jonka piiriin Neste Oyj:n Haminan terminaalin rautatietoiminnot kuuluvat. Tämän hetkinen turvallisuuslupa on voimassa 16.9.2015 – 8.1.2018.

Rataverkolla liikennöinnissä noudatetaan Liikenteen turvallisuusviraston määräyksiä. Neste Oyj:n Haminan terminaalin raiteistolla koskevaa liikennöintiä koskevat erillisohjeet on määritelty Neste Oyj:n Haminan terminaalin raideliikennettä koskevissa paikallissopimuksissa sekä vaihto- ja ratatyötä koskevissa vaatimuksissa. Vaihto- ja ratatöitä koskevat erillisohjeet on esitetty tämän verkkoselostuksen liitteessä 1.

# Rataverkko

## Rataverkon kuvaus

Neste Oyj:n Haminan terminaali on purkamista ja lastaamista tarjoava tavaraliikenneterminaali.

Haminan terminaali:

* Haminan terminaali on Venäjältä tuotavien öljypohjaisten raaka-aineiden ja kemikaalien kauttakulkuvarasto
* Vuosittain terminaalille puretaan noin 9000 junanvaunua tyhjökaasuöljyä sekä n. 500 vaunua MTBE:tä ja teollisuusbensiiniä
* Terminaalin läpimeno on n. 550 000 tonnia vuodessa.

Neste Oyj:n Haminan sataman rataverkko:

* Pituus: 1579 m
* Raideleveys: 1524 mm.
* Vaihteet: 6 kpl
* Kiskotyyppi 54E1, K43
* Akselipaino 225 kN
* Sn 20 km/h
* Liikenteenohjaus: Toisen luokan liikenteenohjaus
* Sähköistys: Raiteistolla ei ole sähköistettyjä raiteita

Suurimmat käytettävät junapituudet määritellään toiminnan luonteen mukaan tapauskohtaisesti.

## Liikenteenohjaus

Neste Oyj:n Haminan terminaalin raiteisto kuuluu toisen luokan liikenteenohjauksen piiriin. Kaikki liikennöinti rataverkolla on vaihtotyötä ja liikennöivät yksiköt vastaavat itsenäisesti liikkumisestaan.

Raiteilla 444 ja 445 on opastevalot, jotka ilmaisevat rautatieoperaattoreille, milloin vaihtotyö raiteiden purkupaikoille on mahdollista. Valoissa vihreän valon palaessa voi yksikkö liikennöidä kyseisen raiteen purkupaikalle, punaisen palaessa liikennöinti on kielletty.

Opastevalojen ohjauksesta, toiminnasta ja kunnossapidosta vastaa Neste Oyj, Haminan terminaali.

## Liitännät muihin raiteiden omistajiin

Neste Oyj:n Haminan terminaalin raiteistolla on rajapinta HaminaKotka Satama Oy:n kanssa. Rajapintaan liittyvistä vastuista, rataverkkojen liikenteenohjauksesta, rataverkkojen välisestä kunnossapidosta sekä omistusrajoista on sovittu rataverkon haltioiden välisellä sopimuksella.

## Vaaralliset aineet

Rautatiekuljetuksissa noudatetaan kaikkia kuljetusmuotoja koskevaa lakia (719/1994

muutoksineen) sekä vaarallisten aineiden rautatiekuljetuksia koskevaa asetusta (195/2002

muutoksineen) sekä Trafin määräystä vaarallisten aineiden kuljetuksesta rautatiellä.

RID-erillissopimuksia saa noudattaa vaarallisten aineiden kuljetuksissa niiden maiden välillä,

jotka ovat allekirjoittaneet ko. sopimuksen.

# Ratakapasiteetin jakaminen

Valtion rataverkolle jaettu ratakapasiteetti antaa tarvittavan kapasiteetin myös Neste Oyj:n Haminan terminaalin raiteistolle.

Rataverkolla ei jaeta ratakapasiteettia.

# Rataverkolla tarjottavat palvelut

Neste Oyj:n Haminan terminaalin raiteistolla ei ole palveluita rataverkon käyttäjille.

# Ratamaksu

Neste Oyj:n Haminan terminaalin raiteistolla rautatieyritykseltä ei veloiteta rautatielain tarkoittamaa ratamaksua tai lisämaksuja.